કેનેડામાં પ્રખ્યાત શહેર ટોરંટો કે જેને લોકો મિનિયેચર ઑફ વર્લ્ડ પણ કહે છે કેમ કે અહીં દરેક દેશની વસ્તી રહે છે તેમજ અહીં દરેક પ્રકારની ભાષાઓ બોલાય છે અને અનેક પ્રકારનું ખાવાનું પણ મળે છે. ટોરંટો એક એવી જગ્યા છે કે જ્યાં અંદાજે 140 જેટલી ભાષાઓ બોલાય છે. માત્ર એટલું જ નહીં પરંતુ અહીં એક નાનું ભારત, ઇટલી, ગ્રીકટાઉન, ચાઇનાટાઉન અને પુર્તગાલ ગામ પણ છે. આવી અનેક ખાસીયતોને લીધે ટોરંટો શહેરને મિની દુનિયા પણ કહેવાય છે. અહીં યુરોપ, આફ્રીકા,એશિયા અને લેટિન અમેરિકા એમ તમામ દેશનાં લોકો અહીં રહે છે. જેથી અહીં અનેક પ્રકારની ભાષાઓ પણ બોલાય છે.